**Zaključci sa 12. sjednice NVa- 06.06.2025.**

**Dnevni red:**

1. Usvajanje zapisnika sa 11. sjednice Nastavničkog vijeća održane 26. svibnja 2025. godine,

2. Utvrđivanje uspjeha učenika u završnim trećim i četvrtim razredima nakon održanog dopunskog rada,

3. Prijedlog za nagradu Grada Opatije za najuspješnijeg profesora šk. 2024/25. godine Ugostiteljske škole Opatija,

4. Razno.

**Točka 1)**

Otvara se rasprava glede teksta zapisnika 11. sjednice Nastavničkog vijeća održane 26. svibnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Voditeljica B.B. prezentira Nastavničkom vijeću rezultate uspjeha učenika nakon održanog dopunskog rada. Od 19 učenika koji su pristupili dopunskom radu, 17 učenika je uspješno položilo dopunski rad, a dvoje učenika se upućuje na popravni rok.

Učenici koji su završili s pozitivnim uspjehom su: A.LJ., F.B. i D.T. (3.2 razred), F.T., A.B. i D.T. (3.4 razred), P.D., M.J., D.M., U.M., B.P., J.P., S.R., N.S., N.Z. i D.Z. (4.1 razred), D. A. (4.2 razred)

Učenici koji su upućeni na popravni rok su: L.B. (3.3 razred) i E.K. (3.4 razred), oboje iz predmeta praktična nastava.

**Točka 3)**

Ravnateljica daje prijedlog za nagradu Grada Opatije za najuspješnijeg profesora šk. 2024./25. godine Ugostiteljske škole Opatija, N.M.P.

**Točka 4)**

Ravnateljica informira Nastavničko vijeće da će svečani prijam za učenicu generacije i najuspješnijeg profesora u školskoj godini 2024./2025. ove godine biti kod gradonačelnika u uredu.

Ravnateljica informira da su izašli kadrovski uvjeti za skup ishoda Poslovni bonton unutar modula Komunikacijske vještine te ne krije nezadovoljstvo zbog uske stručne spreme navedene u tablici.

Ravnateljica iznosi informaciju o nastavku obrazovanja, a vezano uz Pravilnik o uvjetima i načinima nastavka obrazovanja za višu razinu kvalifikacije (NN 08/16, 126/21) koji je spomenut na prošloj sjednici te Nastavničko vijeće donosi odluku da će se učenici koji upišu nastavak obrazovanja odmah integrirati u razredni odjel i redovito pohađati nastavu razreda u kojem nastavljaju obrazovanje te će u istoj godini polagati i razlikovne ispite koji će im biti određeni rješenjem. Razlikovni ispiti će se polagati do zaključno 31. ožujka tekuće školske godine.

Ravnateljica zahvaljuje profesoricama I.L. i L.B. na pomoći vezano uz reviziju koja je bila u srijedu.

Ravnateljica opominje nastavnike da ne upisuju sate koje nisu održali.

Iduća sjednica Nastavničkog vijeća je 11.06.2025. godine, nakon održanog rasporeda obrane završnog rada u 13.30.

Dana16.06.2025. godine će se održati sjednica na kojoj će ravnateljica održati predavanje o tjednim zaduženjima nastavnika.

Koordinatorica državne mature I.P.T. informira Nastavničko vijeće da će u petak, 13. lipnja, poslati obavijest na mail nastavnicima koji će biti dežurni na Državnoj maturi.

Ravnateljica obavještava Nastavničko vijeće da će svečana podjela svjedodžbi biti 27. lipnja u videokonferencijskoj dvorani.